ประกาศกรมสรรพสามิตเรื่องหลักเกณฑ์ และเงื่อนไขการเสียภาษีในอัตราศูนย์สำหรับน้ำมันดีเซลที่ใช้เป็นเชื้อเพลิงในเรือเดินทางไปกลับในเขตพื้นที่พัฒนาร่วมไทย - มาเลเซีย[๑] เพื่อให้การเสียภาษีในอัตราศูนย์สำหรับน้ำมันดีเซลที่ใช้เป็นเชื้อเพลิงในเรือเดินทางไปกลับในเขตพื้นที่พัฒนาร่วมไทย- มาเลเซีย เป็นไปโดยถูกต้อง สะดวก รวดเร็ว มีประสิทธิภาพและมีมาตรฐานเป็นไปในแนวทางเดียวกันอาศัยอำนาจตามความใน(๖) ของประเภทที่ ๐๑.๐๕ ในบัญชีท้ายกฎกระทรวงกำหนดพิกัดอัตราภาษีสรรพสามิต พ.ศ. ๒๕๖๐อธิบดีกรมสรรพสามิตจึงกำหนดหลักเกณฑ์ และเงื่อนไขในการเสียภาษีในอัตราศูนย์สำหรับน้ำมันดีเซลที่ใช้เป็นเชื้อเพลิงในเรือเดินทางไปกลับในเขตพื้นที่พัฒนาร่วมไทย - มาเลเซีย โดยออกประกาศไว้ ดังต่อไปนี้ข้อ ๑ ในประกาศนี้ผู้ประกอบอุตสาหกรรมหมายถึง ผู้ประกอบอุตสาหกรรมตามพระราชบัญญัติภาษีสรรพสามิต พ.ศ. ๒๕๖๐ซึ่งได้ทำการผลิตน้ำมันดีเซลที่ใช้เป็นเชื้อเพลิงในเรือที่เดินทางไปกลับในเขตพื้นที่พัฒนาร่วมไทย- มาเลเซียน้ำมันดีเซลหมายถึงน้ำมันดีเซลที่ใช้เป็นเชื้อเพลิงในเรือเดินทางไปกลับระหว่างชายฝั่งกับแปลงสำรวจปิโตรเลียมต่างๆ ในเขตพื้นที่พัฒนาร่วมไทย - มาเลเซียสถานที่เก็บน้ำมันดีเซลหมายถึงสถานที่เก็บน้ำมันดีเซลเพื่อรอการนำไปใช้เป็นเชื้อเพลิงในเรือเดินทางไปกลับในเขตพื้นที่พัฒนาร่วมไทย-มาเลเซียพื้นที่พัฒนาร่วมหมายความว่า พื้นที่พัฒนาร่วมไทย - มาเลเซีย ตามกฎหมายว่าด้วยองค์กรร่วมไทย -มาเลเซียองค์กรร่วมหมายความว่า องค์กรร่วมไทย - มาเลเซีย ตามกฎหมายว่าด้วยองค์กรร่วมไทย - มาเลเซียและให้หมายความรวมถึงผู้รับผิดชอบในการดำเนินการสำรวจปิโตรเลียม ณ แปลงสำรวจต่าง ๆในเขตพื้นที่พัฒนาร่วมที่ได้รับมอบหมายจากองค์กรร่วมเรือเดินทางหมายถึง เรือที่เดินทางไปกลับระหว่างชายฝั่งกับแปลงสำรวจปิโตรเลียมต่าง ๆ ในเขตพื้นที่พัฒนาร่วมอธิบดีหมายความว่า อธิบดีกรมสรรพสามิตข้อ ๒ ให้ผู้ประกอบอุตสาหกรรมที่ประสงค์จะเสียภาษีในอัตราศูนย์สำหรับน้ำมันดีเซลที่ใช้เป็นเชื้อเพลิงในเรือที่เดินทางไปกลับในเขตพื้นที่พัฒนาร่วม ยื่นคำขอเสียภาษีในอัตราศูนย์ตามแบบ Ex-JDA-๐๑ ท้ายประกาศนี้ จำนวน ๓ ฉบับ ต่อสรรพสามิตพื้นที่ ณสำนักงานสรรพสามิตพื้นที่แห่งท้องที่ที่โรงอุตสาหกรรมตั้งอยู่หรือโดยผ่านระบบเครือข่ายอินเทอร์เน็ตที่เว็บไซต์ของกรมสรรพสามิตhttp:// ก่อนนำน้ำมันดีเซลออกจากโรงอุตสาหกรรมเมื่อสรรพสามิตพื้นที่มีคำสั่งอนุมัติให้เสียภาษีในอัตราศูนย์แล้วให้คืนแบบ Ex-JDA-๐๑ จำนวน ๒ ฉบับให้แก่ผู้ประกอบอุตสาหกรรมข้อ ๓ ผู้ประกอบอุตสาหกรรมที่ประสงค์จะขอเสียภาษีในอัตราศูนย์โดยขอนำน้ำมันดีเซลส่งไปยังสถานที่เก็บน้ำมันดีเซลให้ขออนุมัติสถานที่เก็บน้ำมันดีเซลต่อสรรพสามิตพื้นที่ที่สถานที่เก็บน้ำมันดีเซลตั้งอยู่พร้อมรายละเอียดและเอกสารหลักฐานดังนี้(๑)ชื่อ ที่อยู่ของสถานที่เก็บน้ำมันดีเซล(๒)ชื่อเจ้าของหรือผู้มีอำนาจดำเนินการของสถานที่เก็บน้ำมันดีเซล(๓)แบบแปลนแผนผังของสถานที่เก็บน้ำมันดีเซลโดยให้ระบุหมายเลขถังเก็บน้ำมันดีเซลด้วย(๔)หลักฐานแสดงความยินยอมให้ใช้สถานที่เก็บน้ำมันดีเซลจากเจ้าของสถานที่เก็บน้ำมันดีเซลเพื่อให้เจ้าพนักงานสรรพสามิตเข้าไปทำการตรวจสอบน้ำมันดีเซลและบัญชีหลักฐานต่างๆ ภายในสถานที่เก็บน้ำมันดีเซลได้ตลอดเวลาข้อ ๔ ในกรณีที่สรรพสามิตพื้นที่มีคำสั่งอนุมัติให้เสียภาษีในอัตราศูนย์แล้วและจะมีการนำน้ำมันดีเซลที่เสียภาษีในอัตราศูนย์ออกจากโรงอุตสาหกรรมเพื่อนำไปใช้เป็นเชื้อเพลิงในเรือที่เดินทางไปกลับในเขตพื้นที่พัฒนาร่วมโดยตรงหรือเก็บไว้ที่สถานที่เก็บน้ำมันดีเซล ให้ผู้ประกอบอุตสาหกรรมแจ้งเป็นหนังสือหรือโดยทางโทรสารให้เจ้าพนักงานสรรพสามิตผู้ควบคุมโรงอุตสาหกรรมทราบเพื่อทำการตรวจสอบชนิดและปริมาณน้ำมันดีเซลก่อนนำออกจากโรงอุตสาหกรรมให้เจ้าพนักงานสรรพสามิตตามวรรคหนึ่งผนึกดวงตรากรมสรรพสามิตที่ท่อทางรับ- จ่ายน้ำมันของยานพาหนะที่ใช้ขนส่งก่อนนำออกจากโรงอุตสาหกรรมเว้นแต่เป็นการขนส่งทางท่อเมื่อเจ้าพนักงานสรรพสามิตดำเนินการตามวรรคหนึ่งและวรรคสองแล้วให้บันทึกผลการตรวจสอบและลงลายมือชื่อรับรองการตรวจสอบในข้อ ๖ ของแบบ Ex-JDA-๐๑ จำนวน ๒ ฉบับ ที่ผู้ประกอบอุตสาหกรรมได้รับกลับคืนตามข้อ๒ และให้เก็บไว้ ณ สำนักงานสรรพสามิตของผู้ควบคุมโรงอุตสาหกรรมหนึ่งฉบับส่วนอีกหนึ่งฉบับให้กำกับไปกับน้ำมันดีเซลที่นำออกจากโรงอุตสาหกรรมข้อ ๕ การนำน้ำมันดีเซลที่เสียภาษีในอัตราศูนย์ไปยังสถานที่เก็บน้ำมันดีเซลให้เจ้าพนักงานสรรพสามิตที่ทำการตรวจสอบน้ำมันดีเซลตามข้อ ๔แจ้งโดยทางโทรสารให้เจ้าพนักงานสรรพสามิตแห่งท้องที่ที่สถานที่เก็บน้ำมันดีเซลตั้งอยู่ทราบข้อ ๖ ให้ผู้ประกอบอุตสาหกรรมจัดทำบัญชีแสดงการจำหน่ายน้ำมันดีเซล และการนำน้ำมันดีเซลไปเก็บพักไว้ ณสถานที่เก็บน้ำมันดีเซล ตามแบบท้ายประกาศนี้ และรายงานให้สรรพสามิตพื้นที่ผู้ซึ่งอนุมัติให้เสียภาษีในอัตราศูนย์ตามข้อ๒ ทราบ ภายในวันที่ ๑๐ ของเดือนถัดไปข้อ ๗ ในกรณีที่จะมีการนำน้ำมันดีเซลเข้าเก็บ ณสถานที่เก็บน้ำมันดีเซลให้เจ้าของสถานที่เก็บน้ำมันดีเซลแจ้งเป็นหนังสือหรือโดยทางโทรสารให้เจ้าพนักงานสรรพสามิตแห่งท้องที่ที่สถานที่เก็บน้ำมันดีเซลตั้งอยู่ทราบเพื่อไปทำลายดวงตรากรมสรรพสามิตและตรวจวัดปริมาณน้ำมันดีเซลก่อนนำเข้าเก็บณ สถานที่เก็บน้ำมันดีเซลโดยก่อนทำลายดวงตรากรมสรรพสามิตจะต้องตรวจสอบว่ามีสภาพผิดปกติหรือไม่หากปรากฏว่ามีสภาพผิดปกติ ให้รายงานต่อสรรพสามิตพื้นที่ผู้ซึ่งอนุมัติให้เสียภาษีในอัตราศูนย์ตามข้อ๒ ทราบทันทีเมื่อเจ้าพนักงานสรรพสามิตดำเนินการตามวรรคหนึ่งแล้วให้บันทึกผลการตรวจสอบและลงลายมือชื่อรับรองการตรวจสอบในข้อ ๗ ของแบบ Ex-JDA-๐๑ แล้วเก็บไว้ ณ สถานที่เก็บน้ำมันดีเซลข้อ ๘ ให้เจ้าพนักงานสรรพสามิตแห่งท้องที่ที่สถานที่เก็บน้ำมันดีเซลตั้งอยู่ตามข้อ๕จัดทำรายงานการตรวจสอบชนิดและจำนวนน้ำมันดีเซลที่รับเข้าเก็บในสถานที่เก็บน้ำมันดีเซลที่ตรวจวัดได้ทุกครั้งและรายงานให้สรรพสามิตพื้นที่ผู้ซึ่งอนุมัติให้เสียภาษีในอัตราตามข้อ ๒ทราบภายในวันที่ ๑๕ ของเดือนถัดจากเดือนที่มีการนำน้ำมันดีเซลเข้าเก็บในสถานที่เก็บน้ำมันดีเซลข้อ ๙ ในกรณีที่จะมีการนำน้ำมันดีเซลที่ได้เสียภาษีในอัตราศูนย์ออกจากสถานที่เก็บน้ำมันดีเซลเพื่อนำไปใช้เป็นเชื้อเพลิงในเรือเดินทางไปกลับในเขตพื้นที่พัฒนาร่วม ให้ผู้ประกอบอุตสาหกรรมแจ้งเป็นหนังสือหรือโดยทางโทรสารให้เจ้าพนักงานสรรพสามิตแห่งท้องที่ที่สถานที่เก็บน้ำมันดีเซลตั้งอยู่ทราบเพื่อทำการตรวจสอบชนิดและปริมาณน้ำมันดีเซลก่อนนำออกจากสถานที่เก็บน้ำมันดีเซลพร้อมทั้งจัดทำใบต่อแบบ Ex-JDA-๐๑ จำนวน ๒ ฉบับเมื่อเจ้าพนักงานสรรพสามิตดำเนินการตามวรรคหนึ่งแล้วให้บันทึกผลการตรวจสอบและลงลายมือชื่อในใบต่อแบบ Ex-JDA-๐๑ ทั้ง ๒ฉบับ ที่ผู้ประกอบอุตสาหกรรมจัดทำขึ้นตามวรรคหนึ่งและให้เก็บไว้ ณสถานที่เก็บน้ำมันดีเซลหนึ่งฉบับ ส่วนอีกหนึ่งฉบับให้ดำเนินการตามข้อ ๑๖กรณีที่เห็นสมควรสรรพสามิตพื้นที่จะสั่งให้เจ้าพนักงานสรรพสามิตไปควบคุมดูแลการเดินทางไปกลับของเรือเดินทางณ แปลงสำรวจต่าง ๆ ในเขตพื้นที่พัฒนาร่วมก็ได้ข้อ ๑๐ ผู้ประกอบอุตสาหกรรมที่ขอเสียภาษีในอัตราศูนย์สำหรับน้ำมันดีเซลที่ใช้เป็นเชื้อเพลิงในเรือเดินทางไปกลับในเขตพื้นที่พัฒนาร่วม จะต้องเติมสาร Marker ในน้ำมันดีเซลที่ขอเสียภาษีในอัตราศูนย์ก่อนนำออกจากโรงอุตสาหกรรม หรือสถานที่เก็บน้ำมันดีเซล แล้วแต่กรณี โดยปฏิบัติตามระเบียบที่อธิบดีกำหนดและต้องปฏิบัติตามระเบียบกรมสรรพสามิตที่กำหนดเกี่ยวกับการขนย้ายน้ำมันและผลิตภัณฑ์น้ำมันซึ่งออกตามมาตรา ๖ (๓) แห่งพระราชบัญญัติภาษีสรรพสามิต พ.ศ.๒๕๖๐ข้อ ๑๑ ให้ผู้ประกอบอุตสาหกรรมดำเนินการให้เจ้าของสถานที่เก็บน้ำมันดีเซลจัดทำบัญชีประจำวันแสดงการรับ -จ่ายน้ำมันดีเซลที่นำไปใช้เป็นเชื้อเพลิงในเรือเดินทางและงบเดือนแสดงการนำน้ำมันดีเซลไปใช้เป็นเชื้อเพลิงในเรือเดินทาง ตามแบบท้ายประกาศนี้โดยบัญชีประจำวันต้องจัดทำให้แล้วเสร็จภายใน ๓วันนับแต่วันที่มีเหตุต้องลงรายการเกิดขึ้นและให้เก็บรักษาไว้ประจำ ณสถานที่เก็บน้ำมันดีเซล พร้อมทั้งเอกสารประกอบการลงบัญชีนั้นสำหรับงบเดือนให้รายงานต่อสรรพสามิตพื้นที่ผู้ซึ่งอนุมัติให้เสียภาษีตามข้อ ๒และเจ้าพนักงานสรรพสามิตตามข้อ ๗ ภายในวันที่ ๑๕ ของเดือนถัดไปข้อ ๑๒ ผู้ประกอบอุตสาหกรรมที่นำน้ำมันดีเซลไปเก็บไว้ยังสถานที่เก็บน้ำมันดีเซลต้องส่งน้ำมันดีเซลไปใช้เป็นเชื้อเพลิงในเรือเดินทางภายใน ๖เดือนนับแต่วันที่นำน้ำมันดีเซลออกจากโรงอุตสาหกรรมข้อ ๑๓ ให้ผู้ประกอบอุตสาหกรรมจัดทำใบกำกับการเดินทางตามแบบท้ายประกาศนี้กำกับไปกับเรือเดินทางทุกครั้งและดำเนินการให้องค์กรร่วมลงชื่อรับรองการเดินทางในใบกำกับการเดินทางดังกล่าวข้อ ๑๔ กรณีจ่ายน้ำมันดีเซลออกจากโรงอุตสาหกรรมเพื่อใช้เป็นเชื้อเพลิงในเรือที่เดินทางไปกลับในเขตพื้นที่พัฒนาร่วมโดยตรง ให้ผู้ประกอบอุตสาหกรรมส่งแบบ Ex-JDA-๐๑ ที่เจ้าพนักงานสรรพสามิตลงลายมือชื่อรับรองการตรวจสอบแล้วต่อสรรพสามิตพื้นที่ผู้ซึ่งอนุมัติให้เสียภาษีในอัตราศูนย์ตามข้อ๒ ภายใน ๓๐ วันนับแต่วันที่นำน้ำมันดีเซลออกจากโรงอุตสาหกรรมพร้อมหลักฐานดังนี้(๑)ใบกำกับการเดินทางตามข้อ ๑๓ ที่องค์กรร่วมลงลายมือชื่อรับรองแล้ว(๒)สำเนาใบแสดงรายการและราคาสินค้าข้อ ๑๕ กรณีนำน้ำมันดีเซลไปเก็บไว้ที่สถานที่เก็บน้ำมันดีเซลให้ผู้ประกอบอุตสาหกรรมส่งแบบ Ex-JDA-๐๑ที่เจ้าพนักงานสรรพสามิตลงลายมือชื่อรับรองการตรวจสอบแล้วต่อสรรพสามิตพื้นที่ผู้ซึ่งอนุมัติให้เสียภาษีในอัตราศูนย์ตามข้อ๒ ภายใน ๓๐ วันนับแต่วันที่นำน้ำมันดีเซลเข้าเก็บในสถานที่เก็บน้ำมันดีเซลเมื่อนำน้ำมันดีเซลออกจากสถานที่เก็บน้ำมันดีเซลตามข้อ๙ แล้ว ให้ผู้ประกอบอุตสาหกรรมจัดส่งเอกสารหลักฐานดังนี้(๑)สำเนาใบต่อแบบ Ex JDA - ๐๑ซึ่งได้รับการตรวจสอบและลงลายมือชื่อรับรองความถูกต้องจากเจ้าพนักงานสรรพสามิตแล้ว(๒)ใบกำกับการเดินทางตามข้อ ๑๓ ที่องค์กรร่วมลงลายมือชื่อรับรองแล้ว(๓)สำเนาใบแสดงรายการและราคาสินค้าให้สรรพสามิตพื้นที่ผู้ซึ่งอนุมัติให้เสียภาษีในอัตราศูนย์ตามข้อ๒ ภายใน ๓๐ วันนับแต่วันที่นำน้ำมันดีเซลออกจากสถานที่เก็บน้ำมันดีเซลข้อ ๑๖ กรณีน้ำมันดีเซลที่ตรวจได้ตามข้อ ๗มีจำนวนน้อยกว่าจำนวนที่ตรวจวัดได้ตามข้อ ๔ วรรคหนึ่ง เกินกว่าร้อยละ ๐.๕ผู้ประกอบอุตสาหกรรมต้องชำระภาษีสำหรับน้ำมันดีเซลตามจำนวนที่สูญหายหรือขาดจำนวนไปพร้อมเบี้ยปรับและเงินเพิ่มในอัตราภาษีที่กำหนดไว้ในบัญชีท้ายกฎกระทรวงกำหนดพิกัดอัตราภาษีสรรพสามิต พ.ศ. ๒๕๖๐ที่ใช้บังคับ ณ วันที่ความรับผิดในอันจะต้องเสียภาษีเกิดขึ้นเว้นแต่มีเหตุอันสมควรซึ่งได้รับความเห็นชอบจากสรรพสามิตพื้นที่ผู้ซึ่งอนุมัติให้เสียภาษีในอัตราศูนย์ตามข้อ๒กรณีน้ำมันดีเซลที่เสียภาษีในอัตราศูนย์ที่รับเข้าเก็บในสถานที่เก็บน้ำมันดีเซลเกิดการสูญหายหรือขาดจำนวนไปในสถานที่เก็บน้ำมันดีเซลเกินกว่าร้อยละ๐.๕ ผู้ประกอบอุตสาหกรรมต้องชำระภาษีน้ำมันดีเซลตามจำนวนที่สูญหายหรือขาดจำนวนไปพร้อมเบี้ยปรับและเงินเพิ่ม ในอัตราภาษีที่กำหนดไว้ในบัญชีท้ายกฎกระทรวงกำหนดพิกัดอัตราภาษีสรรพสามิตพ.ศ. ๒๕๖๐ เว้นแต่มีเหตุอันสมควรซึ่งได้รับความเห็นชอบจากสรรพสามิตพื้นที่ผู้ซึ่งอนุมัติให้ยกเว้นภาษีตามข้อ๒ข้อ ๑๗ ให้ผู้ประกอบอุตสาหกรรม และเจ้าของสถานที่เก็บน้ำมันดีเซลจัดทำบัญชีประจำวันและงบเดือนตามแบบรายงานดังกล่าวข้างต้นตามวิธีเข้าก่อนออกก่อน(FIFO)ข้อ ๑๘ ในกรณีผู้ประกอบอุตสาหกรรมมิได้ปฏิบัติตามประกาศนี้ในข้อใดข้อหนึ่งให้ถือว่าน้ำมันดีเซลนั้นไม่ได้รับสิทธิในการเสียภาษีในอัตราศูนย์ ให้ผู้ประกอบอุตสาหกรรมมีหน้าที่ต้องชำระภาษีพร้อมทั้งเบี้ยปรับและเงินเพิ่มตามจำนวนน้ำมันดีเซลนั้นในอัตราภาษีที่กำหนดไว้ในบัญชีท้ายกฎกระทรวงกำหนดพิกัดอัตราภาษีสรรพสามิตพ.ศ. ๒๕๖๐ ที่ใช้บังคับ ณ วันที่ความรับผิดในอันจะต้องเสียภาษีเกิดขึ้นข้อ ๑๙ การดำเนินการใด ๆ ตามประกาศกรมสรรพสามิตเรื่อง หลักเกณฑ์และเงื่อนไขการยกเว้นภาษีสรรพสามิตสำหรับน้ำมันดีเซลที่ใช้เป็นเชื้อเพลิงในเรือเดินทางไปกลับในเขตพื้นที่พัฒนาร่วมไทย - มาเลเซียที่ได้ดำเนินการไว้ก่อนวันที่ประกาศนี้ใช้บังคับให้เป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้หรือจนกว่าจะมีคำสั่งยกเลิกหรือเปลี่ยนแปลงข้อ ๒๐ ประกาศนี้ให้ใช้บังคับตั้งแต่วันที่ ๑๖ กันยายนพ.ศ. ๒๕๖๐ เป็นต้นไปประกาศ ณ วันที่ ๑๖ กันยายน พ.ศ.๒๕๖๐สมชาย พูลสวัสดิ์อธิบดีกรมสรรพสามิต[เอกสารแนบท้าย]๑. แบบคำขอเสียภาษีในอัตราศูนย์สำหรับน้ำมันดีเซลที่ใช้เป็นเชื้อเพลิงในเรือเดินทางไปกลับในเขตพื้นที่พัฒนาร่วมไทย- มาเลเซีย๒. บัญชีประจำวันแสดงการรับ จ่ายน้ำมันดีเซลที่ใช้เป็นเชื้อเพลิงในเรือเดินทางไปกลับในเขตพื้นที่พัฒนาร่วมไทย-มาเลเซีย๓. บัญชีแสดงรายการจำหน่ายน้ำมันดีเซลที่ใช้เป็นเชื้อเพลิงในเรือเดินทางไปกลับในเขตพื้นที่พัฒนาร่วมไทย-มาเลเซีย๔. งบเดือนแสดงการนำน้ำมันดีเซลไปใช้เป็นเชื้อเพลิงในเรือเดินทางไปกลับในเขตพื้นที่พัฒนาร่วมไทย-มาเลเซีย๕. ใบกำกับการเดินทางน้ำมันดีเซลที่ใช้เป็นเชื้อเพลิงในเรือเดินทางไปกลับในเขตพื้นที่พัฒนาร่วมไทย-มาเลเซีย (Record Document For Diesel used as fuels for the vessel within the Malaysia-Thailand Joint Development Area (JDA))(ดูข้อมูลจากภาพกฎหมาย)พัชรภรณ์/จัดทำ๕ตุลาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๑๙ ง/หน้า ๘๙ (เล่มที่ ๒)/๒๔ พฤษภาคม ๒๕๖๑